Kuih lobak

Kuih lobak ialah sejenis kuih diperbuat daripada lobak putih sagat dan tepung beras biasa dan dipotong dadu; ia dihidang dalam masakan Kantonis sebagai sebahagian sajian dim sum. Ia kadangkala digoreng atas kuali sebelum dihidangkan. Setiap keping yang digoreng mempunyai lapisan rangup nipis di luar, dan bahagian dalamnya kekal lembut. Versi tidak digoreng adalah lembut sepenuhnya. Ia merupakan antara hidangan standard dalam masakan dim sum di China serta restoran Chinatown di luar negara.

Kuih lobak juga popular dalam sambutan Tahun Baru Cina, kerana dalam bahasa Hokkien, perkataan  chhài-thâu yang bermaksud lobak menyerupai sebutan  hó-chhái-thâu yang bermaksud “tuah”. Di Taiwan, kuih lobak turut dimakan sebagai sebahagian daripada sarapan pagi.

 Penyediaan 
Lobak putih yang jenis putih hijau atau putih sepenuhnya disagat terlebih dahulu. Bahan asas lain termasuk air dan tepung beras. Kadangkala, tepung jagung ditambah untuk membantu proses ikatan kek, terutama jika ditambah banyak bahan lain (rujuk senarai di bawah). Semua bahan ini digaul sebati.

Bahan tambahan yang menambah rasa umami turut boleh ditambahkan, antaranya udang kering, cendawan shiitake kering, sosej Cina dan ham Jinhua

Bahan-bahan ini lazimnya digoreng dahulu sebelum dicampur ke dalam adunan lobak dan tepung. Kek versi mewah akan menambah lebih banyak bahan ini dalam adunan, manakala versi murah (terutamanya dalam restoran dim sum) hanya meletakkannya sebagai taburan atas untuk jimat kos.

Adunan ini kemudian dituangkan ke dalam pengukus yang dilapik kerajang aluminium berminyak atau selofan, lalu dikukus pada suhu tinggi selama 40–60 minit hingga menjadi pejal dan kenyal.

Untuk mereka yang alah pada lobak, sesetengah resipi menggantikannya dengan *turnip* sebenar. Kek berasaskan keladi atau labu merupakan variasi lain bagi resipi ini.

 Kegunaan 
Walaupun kuih lobak kukus boleh dimakan terus bersama sos soya, ia sering kali dimasak semula untuk menambah perisa. Contohnya, kuih lobak boleh dipotong kepingan segi empat apabila telah sejuk, kemudian digoreng atas kuali hingga kedua-dua belah bertukar keemasan.

Ia biasanya dihidangkan bersama sos cili dan/atau sos hoisin sebagai perasa sampingan.

Kek lobak juga boleh digoreng dan dijadikan hidangan chai tow kway, yang terkenal di Asia Tenggara.

 Lihat juga 
 Kuih bakul 
 Chai tow kway 
 Lobak putih

 Nota 

 Rujukan 

 Pautan luar 
 Sue-On's Kitchen  

Kategori:Hidangan sayur
Kategori:Masakan Thai
Kategori:Masakan Hong Kong
Kategori:Rencana yang mengandungi teks bahasa Cina
Kategori:Masakan Cina
Kategori:Masakan Singapura
Kategori:Masakan Malaysia
Kategori:Kebudayaan orang Cina Malaysia